Document ID: 31993R3179

Padomes Regula (EK) Nr. 3179/93
(1993. gada 16. novembris),
ar ko groza Regulu Nr. 136/66/EEK par eļļas un tauku tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 43. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā, ievērojot Padomes Regulas Nr. 136/66/EEK [3] 12. pantu, olīveļļas iepirkšana intervencē notiek tikai tirdzniecības gada pēdējos četros mēnešos; tā kā pieredze liecina, ka pirms intervences uzsākšanas daži Kopienas tirgi var būt kritiskā stāvoklī; tā kā, lai pārvarētu šādas grūtības, jāparedz iespēja Kopienas līmenī lemt par šādiem apstākļiem atbilstošiem intervences pasākumiem,
IR PIEŅĒMUSI ŠO REGULU.
1. pants
Regulu Nr. 136/66/EEK ar šo papildina ar šādu pantu:
"12.a pants
1. Ja pirms 12. pantā minētā intervences laika posma sākuma tirgus dažos Kopienas reģionos ir nopietni traucēts, var lemt par īpašiem intervences pasākumiem.
2. Par 1. punktā minēto īpašo pasākumu raksturu un piemērošanu, kā arī par pārdošanas nosacījumiem un procedūrām vai nosacījumiem un procedūrām, kas izstrādātas saistībā ar jebkādu citu tā produkta izmantošanu, uz kuru attiecas minētie pasākumi, lemj saskaņā ar procedūru, kas izklāstīta 38. pantā."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 16. novembrī

Labels: 17
6